
изх. № ………………………/…………………….     
ДО

ОБЩИНСКИ  СЪВЕТ

ОБЩИНА ЗЛАТОГРАД

ДОКЛАДНА ЗАПИСКА

От

Мирослав Митков Янчев - Кмет на Община Златоград

Относно: Придобиване собствеността върху сграда с идентификатор 31111.33.61.1 по Кадастрална карта на гр. Златоград
 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Инвестиционната програма на Община Златоград за 2021г. е предвидено изготвяне на инвестиционен проект за изграждане на подпорна стена,  южно от о.т 630 към о.т.627 по ПУП на гр.Златоград- участък от ул. „Ерма” в кв. „Граничар”.
 В този участък от улица „Ерма”, гр.Златоград, по действащия Подробен устройствен план (ПУП), одобрен със Заповед № РД-221 от 16.02.1982г. на Председателя на ОНС-Смолян, попада сграда – 2МС с пл.№ 1320, представляваща сушилня за сушене на тютюн на АПК (ТКЗС) – Златоград.
По действащата Кадастрална карта на гр.Златоград, одобрена със Заповед № 300-05-08/01.10.2003г. на Изпълнителния директор на АГКК-София, тази сграда е отразена с идентификатор 31111.33.61.1, с площ 48м2, с предназначение селскостопанска сграда.
Сградата е построена през 1969г. и е използвана 23 години като огнетръбна сушилня за сушене на тютюн. Към момента се използва като складови помещения. Няма ел. и В и К захранване.

За същата са изготвени: архитектурно заснемане-  хоризонтални и вертикален разрези и оценка от фирма „ГЕОС”- Смолян през 1992год.

Сградата е придобита в собственост от Роза Филипова Михайлова (Сиракулева) по силата на Договор от 02.10.1996г. за покупко-продажба.

Във връзка с  предстоящото проектиране и изграждане на подпорната стена, по уличната регулация на ул. „Ерма”, южно от оста между о.т. 630 и о.т. 627,  ще е необходимо да се премахне сграда с идентификатор 31111.33.61.1 по Кадастрална карта на гр.Златоград.

Част от сградата попада в трасето на улицата в гореописания участък, а останала част в трасето на речното корито на  река „Малка”, южно от улица „Ерма”.

Сградата е построена в ПИ 31111.33.61 по КК на Златоград, собственост на Община Златоград, съгласно АОС № 2112/24.06.2021г. за публична общинска собственост.
Данъчната оценка за сградата  е 1353,30 лв. (хиляда триста петдесет и три лева и 30 стотинки), отразено в Удостоверение № 7105005979/10.09.2021г. за данъчна оценка на сградата (за служебно ползване).
С писмо  изх.№ 94-00-1304/29.04.2021г. е възложено изготвянето на пазарна оценка за  сграда с идентификатор 31111.33.61.1 по Кадастрална карта на гр.Златоград.

В изготвената  пазарна оценка за сградата от лицензиран оценител, е определена пазарна цена в размер на 4940лв. (четири хиляди деветстотин и четиридесет лева).

Общинска администрация Златоград, с писмо изх.№ 94-00-1857/28.06.2021г. е отправила предложение  до собственика на сградата- Роза Михайлова, за закупуване на сградата на цена от 4940лв.
Със заявление с вх.№ 94-00-2221/26.07.2021г., Роза Михайлова е изразила писменно съгласие за сключване на договор за покупко-продажба на 2МС (бивша сушилня) - сграда с идентификатор 31111.33.61.1, със застроена площ 48м2 на цена от  6500 лв. (шест хиляди и петстотин лева).

Във връзка с гореизложеното  предлагам следния проект  за 

РЕШЕНИЕ :

На основание чл.21, ал.1, т.8 от ЗМСМА,  чл.21, ал.4 от ЗОС и чл.9, т.1 от Наредба №2 за реда за придобиване, управление и разпореждане с общинско имущество и във връзка с реализация на предвиденото трасе на улица „Ерма”, гр.Златоград в участък между о.т. 630 и о.т. 627 по ПУП на гр.Златоград, одобрен със Заповед № РД-221 от 16.02.1982г. на Председателя на ОНС -Смолян, Общински съвет Златоград

Р Е Ш И :

1. Дава съгласие Община Златоград да придобие възмездно правото на собственост върху сграда с идентификатор 31111.33.61.1 по Кадастрална карта на гр.Златоград със застроена  площ 48м2, представляваща, двуетажна, масивна сграда (бивша сушилня за тютюн), попадаща в част от трасето на ул. „Ерма”, южно от оста между о.т. 630 и о.т. 627 по ПУП на гр.Златоград, одобрен със Заповед № РД-221 от 16.02.1982г. на Председателя на ОНС -Смолян и в част от речното корито на река „Малка”,  на цена от 6500 лв. (шест хиляди и петстотин лева).

Разходите по придобиване на имота са за сметка на Община Златоград.

2. Общински съвет Златоград, упълномощава Кмета на Община Златоград да сключи договор за покупко-продажба на сградата, описана в т.1 с Роза Филипова Михайлова на цена от 6500 лв. (шест хиляди и петстотин лева).

Приложение:

1. Графична извадка от КК в обхвата на ул. Ерма, река „Малка” и сграда с идентификатор 31111.33.61.1 по КК на Златоград

2. Скица № 15-615512/09.06.2021г. за сграда с идентификатор 31111.35.61.1 по КК на Златоград;
3. Цветно копие, в обхвата на ул.Ерма, между о.т.630 и о.т. 627 от действащия ПУП на гр.Златоград;

4. Договор от 02.101996г. за покупко- продажба на сградата;

5. Скица от 07.07.1994г. за сграда с пл.№ 1320 по плана на Златоград от 1982г;

6. Архитектурно заснемане за сградата и оценка от фирма „ГЕОС”- Смолян, изготвени през  1992год.;

7. Удостоверение № 7105005979/10.09.2021г. за данъчна оценка на сградата;
8. АПОС № 2112/24.06.2021г. за ПИ 31111.33.61 по КК на Златоград;
9.  Писмо изх.№ 94-00-1857/28.06.2021г. на Общинска администрация Златоград

10. Заявление с вх.№ 94-00-2221/26.07.2021г. от Роза Михайлова;

11. Пазарна оценка за сградата;
12. Снимков материал за сградата.
С  уважение,

МИРОСЛАВ ЯНЧЕВ

Кмет на Община Златоград

Изготвил:                                                                    
инж.Светла Букова- главен експерт КР
Съгласували:                                                               

инж. Юли Хаджийски- главен инженер
Дирекция Устройство на територията 
Златка Цекова –Директор дирекция

АПО, ОС и З,  той и юрисконсулт

                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

